

SZAKMAI BESZÁMOLÓ AZ NTP-KTK-20-B-0006 PÁLYÁZATHOZ

Velünk mozdulj Diáksport Egyesület



Tartalom

[I. A program általános adatai 2](#_Toc91504383)

[II. A program célja 2](#_Toc91504384)

[III. Céljaink megvalósulása 3](#_Toc91504385)

[IV. Programjaink 3](#_Toc91504386)

[V. Bevont szakemberek 4](#_Toc91504387)

[VI. Változások 4](#_Toc91504388)

[VII. Támogató 4](#_Toc91504389)

## A program általános adatai

1. A program neve: „Romano” című tehetséggondozó program
2. A pályázat kódszáma: NTP-KTK-20-A-0006
3. Támogatási összeg: 1.000.000 Ft
4. Támogató: az Emberi Erőforrás Minisztériuma, a Nemzeti Tehetségprogram, és az Emberi Erőforrás Támogatáskezelő
5. Célcsoport: 7 fő szociokulturálisan hátrányos helyzetű roma származású diák. Közülük mind a 7 fő általános iskolai tanuló.

## A program célja

Testi-kinesztetikus területen tehetségígéret, szociokulturálisan hátrányos helyzetű fogyatékkal élő diákoknak olyan program megvalósítása integrált keretek között, ami által, mozgáskoordinációjuk, erő-állóképességük, és ügyességük fejlődik. Emellett az önismerethez, a stressz, és egyéb káros hatások leküzdéséhez szükséges technikai tudás átadása.

## Céljaink megvalósulása

Testi-kinesztetikus területen tehetségígéret, szociokulturálisan hátrányos helyzetű, és/vagy roma származású diákoknak olyan programot valósítottunk meg integrált keretek között, ami által, mozgáskoordinációjuk, erő-állóképességük, és ügyességük fejlődött. Emellett az önismerethez, a stressz, és egyéb káros hatások leküzdéséhez szükséges technikai tudást adtunk át.

Tibeti hangtálak és a fény-hang terápiának a foglalkozások menetébe történő beiktatása segít a harmonikus személyiség elérésében, valamint a vizualizációs technikák, a teljesítés növelésében, és a motiváció megteremtésében játszottak fontos szerepet.

1. Társadalmi szempontból történő beilleszkedésük növelését is célul tűztük ki.:

a) hogy a roma és/vagy szociokulturálisan tehetséges tanulóknak sportolási és fejlődési lehetőséget biztosítottunk tehetségterületükön, ezáltal fontosnak, értékesnek érezték magukat. A folyamatos, pozitívumokra épülő értékelés magukat önbizalmukat növelte.

b) roma származású és a nem roma tanulók megismerték egymást, hisz együtt sportoltak, vettek részt a programokon. A problémáik, nehézségeik megismerése által közelebb kerültek egymáshoz, elfogadták egymást, ezáltal a társadalmi különbség csökkenhet.

A sikeres bemutatón szembesült a közönség, azzal, hogy a roma származású, hátrányos helyzetű, diákok is képesek nagyot alkotni, ha ehhez megfelelő szakmai és tárgyi megerősítést kapnak.

## Programjaink

Több, mint 60 órás programsorozat (1. sz. melléklet)

Szülők bevonásával történő 4 órás interaktív, élmény alapú csoportos foglalkozás. Két része volt a foglalkozásnak. 1. Tehetséges a gyermekem mit tegyek? címmel, a tehetségmodellek feldolgozása történt interaktív keretek között, online módon a jelenlegi Pandémia okozta nehézségekre, és a szülők kérésére reagálva. Második része: olyan használható információk adtunk át a szülőknek, aminek felhasználásával teljesebbé válik a tehetségígéretek esetleges problémáinak kezelése. A foglalkozás az ismeretanyagok interaktív feldolgozása közben történt, Buzai Pécsi Nóra klinikai szakpszichológus vezetésével, Tisza Zoltánnak, a Kiskunsági Ökölvívó Egyesület elnökének koordinálásával. Az után követés érdekében, a szülőknek lehetőségük volt az előadóval történő kapcsolattartásra online úton. (tematika, és az előadás PPT-je a 2. sz. mellékletben látható, plakát a 3. sz. mellékletben található)

Példakép bemutatkozása, Varga János ökölvívó, a Tiszakécskén élő Európa-bajnokság bronzérmes sportolója. Meghívásával célunk az volt, hogy olyan közöttünk élő példaképet mutassunk be a projektben résztvevő célcsoportnak, akinek életútja követendő példaként állhat a sportoló diákok előtt. Ő igazi példaképpé vált a roma tehetségígéretek számára. Megmutatta, hogy a célok kitűzésével, azok megvalósulása érdekében tenni akarással bármi elérhető még akkor is, ha roma származású, és hátrányos helyzetű szociokulturális környezetből érkezett is. (fényképek a 4. sz. mellékletben találhatók)

Megvalósult, tárgyiasult alkotás keretében ökölvívás elemeit mutattak be a programban résztvevő tehetségígéretek. Ennek kerete az Európai Diáksport héten, 2021. 09. 24-án valósult meg a Kiskőrösi EGYMI-ben, valamint Kiskunfélegyházán a Hideg László boksz clubbal együttműködve. 2021. 09. 19. (fényképek az 5. sz. melléklet).

1. Bevont szakemberek

A program vezetője: Bányásziné Lukács Margit, az akkreditált kiváló tehetségpontként működő Velünk mozdulj Diáksport Egyesület elnöke. Végzettségét tekintve gyógypedagógus tanár, atléta edző, valamint mozgásfejlesztő képzéssel is rendelkezik. 25 éve foglalkozik fogyatékos/és vagy szociokulturálisan rendkívül hátrányos helyzetű diákok tehetséggondozásával. Szerepe volt a programban: programok kidolgozása, tervezése, megvalósításukban aktív részvétel, ellenőrzése a megvalósításnak, és az adminisztratív tevékenységek végzése. Tisza Zoltán ökölvívó, úszás-és atléta edző, aki a foglalkozásokat bonyolította le. Buzai Pécsi Nóra klinikai szakpszichológus, tehetségfejlesztő szakember. Feladata a Szülőklub megvalósításában volt. Önkéntes segítők a DSE tagjai, és helyi gimnazisták.

## Változások

A megvalósítás ideje kitolódott a COVID 19 megjelenése miatt

Példakép bemutatkozása időpontjában történt változás, Hachbold Judit helyett, Varga János tartotta a segítő kapcsolatot a célcsoporttal. Interaktív találkozás vele 2021. 12. 09-én valósult meg.

A Szülőklubot Török Zsuzsa helyett a Kiskunsági Ökölvívó Egyesület valósította meg, Pécsi Nóra klinikai szakpszichológus és Tisza Zoltán vezetésével, 2021. 12. 16-án, online úton.

## Támogató

Az NTP és a Miniszterelnökség, mint Támogató nevét és hivatalos grafikai logóját tartalmazó beszámoló, valamint a fotódokumentáció közzétételének helye (elsődlegesen honlap, másodsorban közösségi oldal pontos webcíme): fodisz.hu/bacs